Mária Harničárová

Reinterpretácia lásky

Abd-ru-shinov život na zemi.

V Prešove, 2016

Elektronická kniha

Motto:

Priateľstvo je nezištné. Je to hlboké zdieľanie dvoch bytostí, ktoré sa navzájom odhaľujú a dopĺňajú takým spôsobom, že jeden druhému už nemôžu nič odoprieť. (M. QUOIST)

Autor ilustrácie: Mgr. Alena Sedláková, PhD.

ÚVOD

Vo svojej knihe Reinterpretácia lásky s výpiskom z knihy Z Doznelých tisíciletí som chcela poukázať na dôležité pasáže v tejto knihe, ktoré sa dotkli môjho vnútra a myšlienok, ktoré som musela dať na papier svojou takzvanou poznámkou.

„Tvor sa postavil proti láske a zákonu. Teraz bude nasledovať súd!“

Venovanie

Túto knihu venujem svojmu synovi Gregorovi.

Zrelosť je taktiež bázeň. Konečný cieľ dorábania je obsiahnutý už v jeho počiatku – počiatkom múdrosti je bázeň -

ale spočíva už na iných vrstvách tej istej pôdy, vtedy nebýva potrebou ujsť, je priestorom, ktorým sa meria veľkosť. Vnikáme do tohto priestoru, vzďaľujeme sa od onoho počiatku a tak sa pomaly vraciame: zrelosť je totiž v láske, ktorá bázeň mení.

Karol Wojtyla (Brehy duše)

Autor

Arabský národ je potomstvom židovskej slúžky Hagar, ktorá bola Sárou po narodení Izáka vyhnaná do púšte. Boh sľúbil, že z jej potomstva vznikne a povstane veľké Izmaelovo potomstvo,[1] národ silný, mocný a bojovný, v ktorom koluje židovská krv. Moslimská kultúra národa vo svojej podstate a základe je prepojená prvkami židovského náboženstva v dávnych časoch vnesená od slúžky Hagar, poprepletaná egyptskou kultúrou. (Pozoruhodné je učenie Svedkov Jehovových, ktorí prijali Ježiša Krista ako človeka s najvyššími schopnosťami, ktorý kedy žil.[2] Podstatou ich presvedčenia je, že Ježiš bol ukrižovaný na kole.)

Ide o Ismaelových potomkov[3] s vyspelou kultúrou a civilizáciou prísnych morálnych zásad a duchovného bohatstva.

Abd-ru-shin, mladý princ, vodca arabského kmeňa svetla, bol z moslimského sveta kultúry, ktorý vo svojej podstate veril v Mojžišovho neviditeľného a mocného Boha. O tom vypovedá recenzia na knihu z Doznelých tisíciletí, v ktorej sa predpovedá odhalenie Ismaelovho kráľovstva na púšti, znovunastolenie Abd-ru-shinovho kráľovstva. [4]

Podstata je vo vláde s podmienkou mieru. Iba vtedy príde sľúbené kráľovstvo z Otčenáša: Ako v nebi, tak i na Zemi. Uznanie rovnocennosti a rešpektovanie všetkých náboženstiev. Svet nadobudne mier iba rozumným prístupom k veci a riešeniu problémov. Skutočné kráľovstvo existujúce na Zemi spočíva v nastolení celosvetového mieru.

Reinterpretácia lásky

Izraelský ľud bol podrobený mocnému. Pred ním stal človek stelesňujúci Egypt, taký, ako ho poznal Izrael: surový, tvrdý, neúprosný! Bol to Faraón! Jeho vôľa pokorila celý národ a urobila z neho otrokov.

Juri-cheo chytila pevne košík. Miriam, ničoho sa neboj, Mojžiša ochránim. Od tohto dňa sa Juri-cheo starala o Mojžiša ako o vlastného syna.

Abd-ru-shin bol veľký Pán, bol hosťom u faraóna. Na dvore Abd-ru-shin spoznal Mojžiša. Abd-ru-shin bol mladý vládca, ktorý vládol jednému z najväčších afrických národov. Abd-ru-shin zjavil Mojžišovi veľkú úlohu, ktorá ho čaká v jeho živote. Má ukázať cestu svojmu ľudu. Izrael verí v neviditeľného Boha. Abd-ru-shin sa priznal Mojžišovi, že verí v toho istého Boha ako Mojžiš: „Verím v Tvojho Boha.“

Abd-ru-shinov Boh bol bohom židov – Izraela. Mojžiš sa stretáva so svojimi príbuznými, pri opise faraónovho dvora a dobroty Ju-ri-cheo sú jeho príbuzní pobúrení. Tvária sa odmietavo a hovoria mu chlapček - pánčatko.

Ju-ri-cheo sa bála otca. Mojžiš sa pred Abd-ru-shinom vyjadril, že neznáša faraónovu blízkosť. Ju-ri-cheo už dávnejšie ovláda predtucha, že ju Mojžiš opustí: „Mojžiš, moje dieťa, už Ťa nemám. Zajtra alebo už čoskoro ma opustíš“. Ju-ri-cheo sa tajne lúči pri Mojžišovom lôžku. Medzi nás sa kladie šedivý, pevný a hustý závoj a rozdeľuje nás všetkých na veky. „Ach Mojžiš, si voľný, si sám a máš pomoc a silu veľkého Boha. Nech Ťa aj naďalej ochraňuje a dopomôže Ti k víťazstvu!“. Ju-ri-cheo zbadala tmavý plášť a hneď s istotou vedela, k čomu došlo. Mojžiš tajne odchádza z Faraónovho paláca. Chce žiť pre svoj ľud. Ju-ri-cheo zistila, že si nič so sebou nevzal a pomyslela si: „Odišiel tak chudobný, ako prišiel, nevzal si so sebou ani žiadnu pamiatku na Ňu.“

Mojžiš spoznal u Abd-ru-shina Nahome - dievčinu, ktorá čítala z očí svojho pána všetky jeho želania. Nahome bola faraónovou zajatkyňou, ale bola oslobodená a žila pod Abd-ru-schinovou ochranou. „Nahome žije pod mojou ochranou.“

Mojžiš sa zdôveruje Abd-ru-shinovi, že žije preto, aby oslobodil Izrael. „Odíď do púšte, sám bez ochrany a pripravuj sa, až uslyšíš hlas Pána!“

Abd-ru-shinovo arabské pokolenie bolo pokrvne spojené so zajatými Izraelčanmi, pretože Arabi sami boli židmi, ako splodené potomstvo Izáka cez slúžku Hagar[5], ktorá bola so synom vyhnaná do púšte. Medzi Izraelskými ľuďmi kolovala zvesť, že Jehova poslal pomocníka. Za pomoci Abd-ru-shina sa Mojžiš stáva záchrancom pre Izraelský ľud.

Arón je Mojžišovým sprievodcom, je spojený s Eb-ra-nitom. Eb-ra-nit je Faraónovým kniežaťom, ktorý je pred jeho tvárou starcom. V skutočnosti je mladým kniežaťom, ktorý sa prezlieka za starca a jeho radcu.

Eb-ra-nit je knieža, ktoré sa prezlieka za starca, kde slúži Faraónovi v paláci.

Arón požiadal knieža Eb-ra-nita o Mojžišovu ochranu. Predsavzal si oslobodiť Mojžiša.

Poznámka:

Starec hral dvoj úlohu medzi faraónom a Mojžišom. Eb-ra-nit bol mladý, prezliekal sa za starca, pomáhal a zároveň radil Mojžišovi, ako použiť všetky útoky, oslobodil Mojžiša z pút nepriateľa.

Faraón miloval svoju dcéru len kvôli kráse. Časom ju znenávidel pre jej zostarnutie a vysmieval sa jej za útek izraelitu Mojžiša. Je-ri-cheo sa triasla pred jeho chladom a neláskou. Mojžiš Abd-ru-shina považoval za kúzelníka. Faraón najal vraha, aby zavraždil Abd-ru-shina a jeho predsavzatie sa splnilo. Cudzinec zavraždil Abd-ru-shina v nočnú hodinu, keď spal. Mojžiš tejto veci nemohol už nič urobiť a keď našiel mŕtve telo, zrazu sa uvoľnilo duchovné telo a Abd-ru shin stál pred ním hmatateľný a s úsmevom ho pozdravil. „Ty žiješ?“ Knieža prikývol.

Poznámka: tento spôsob uvoľnenia duchovného tela sa opakuje aj pri Ježišovi v momente, keď sa zjavil apoštolom.

Mojžiš spoznal vývojové stupne, ktorými musí človek prejsť, aby sa mohol opäť vrátiť do duchovnej ríše.

„Pane ! Zostaň pri mne.“ Tak, ako apoštoli prosili Ježiša Krista. Mojžišovi cez Abd-ru-shina bolo zvestované, že je pánom nad všetkými bytosťami.

Nahome, našla svojho pána mŕtveho. V tú chvíľu si uvedomila, čo ju čaká po smrti jej pána Abd-ru-shina. „Teraz si tak ďaleko, že sa nemôžeš vrátiť, Pane! Môžem Ťa nasledovať..?“ Nahome vybrala malú brúsenú nádobku – fľaštičku, z ktorej zavanula omamná vôňa kvetov, položila ju k ústam a s úsmevom sa jej ústa zavreli k večnému mlčaniu...

Poznámka: Nahome pochádzala z malého kmeňa Indov, ktorí boli kočovní a putovali po púšti. V ich zákone sa mohli ženy už ako 10 ročné vydávať. Charakteristická črta skorého vydaja je vlastná v dnešnej dobe Rómskym občanom. Okrem toho majú schopnosti predvídať, vycítiť a predpovedať, či čítať z ruky.

Abd-ru-shinov život na zemi

Osamelý jazdec cestoval už niekoľko týždňov a túto noc po prvý raz spal kľudne. Neustála predstava prenasledovania mu nedopriala pokoja. Muž bol k dieťaťu privedený zvláštnym spôsobom. Toto dieťa však bolo jeho pokladom, ktorý chránil viac než vlastný život. Jeho životnou úlohou bolo dieťa vychovať. Nič nerušilo kľud obidvoch spiacich, osudom tak spätých – muža, ktorý dieťa objal, pretože nemohol inak, a dieťa, ktoré ho potrebovalo, lebo inak by bolo zavraždené!

Poznámka: Izmael[6] (Emanuel)[7] narodený v Izraelskom národe. Betlehemské dieťa Ježiš. Z Ismaielovho kmeňa, arabského národa pokračovatelia učia o možnom a skutočnom raji a harmónií pokoja tu na zemi. Arabský národ vyvolený Ismaelom.

Is-ma-el[8] došiel k bránam paláca služby. V paláci nevykonávali službu služobníci z nižších kást, ale ľudia z najvyššej kasty. Každá práca bola považovaná za rovnocennú, či sa už jednalo o upratovanie kniežacích komnát alebo o prácu duchovného druhu. Požiadavky na duchovne vysoko vyvinutého človeka boli veľmi široké a vysoko kladené, pretože musel s rovnakou láskou vykonávať všetky pozemské práce. Iba vtedy bol považovaný za človeka, ktorý žije správne. Ak to oboje nevedel zlúčiť, zákonite klesol do nižšej kasty.

Poznámka: Pozemská práca spojená s duchovnom. Ak to človek nedokázal skĺbiť, spojiť, okamžite klesal do nižšej vrstvy duchovne aj telesne. Svätý Augustín hovorí: „Modli sa a pracuj!“. Takéto heslo bolo aj u Izmaelitov a v ich ríši.

Nájdené dieťa bolo dieťa “Svetla“ – Abd-ru-shin. Pochádzal z Perzie, bol viac ako obyčajný človek. Duch všemohúceho Boha, vtelený do dieťaťa. Nájdené dieťa sa volalo Abd-ru-shin. Zato v Perzii v paláci, ktorý sa nádherou vyrovnal palácu kniežaťa z hôr, hľadali zmiznutého princa.

Žiadne knieža kmeňa Ismánov nemohol nikto ustanoviť za nástupcu trónu ľubovoľne, vždy mohli zvoliť len toho, koho pre tento účel určilo svetlo. Ismaelovia mali ako jediný národ na zemi ešte naozajstné poznanie o bohu. Ismaelovia takto udržiavali spojenie s rajom.

Z chlapca vyrástol mladík. Postupne Is-ma-el chcel s ním hovoriť ako sa zrodil na zem ako človek, pretože vedel, že Abd-ru-shinovi jeho život nie je známy. Is-ma-el začal hovoriť o duchovnej ríši, ktorá je domovom ľudí. Matkou Abd-ru-shina je kráľovná duchovnej ríše. Otcom je všemohúci Boh! „Si synom všemohúceho Boha!“ Od tohto času už Is-ma-el nebol učiteľom a vodcom, ale podriadil sa Abd-ru-shinovi. Boli všetci šťastní, pretože v Abd-ru-shinovi videli svojho nového vládcu. „Povedz mi Is-ma-el, prečo som na zemi?“. „Pretože máš poznať Zem, Abd-ru-shin.“

Moje poznanie: pred narodením môjho syna som vo svojom sne spoznala krásnu krajinu preplnenú trblietajúcim sa svetlom, ktoré prechádzalo cez veľkú svetelnú guľu s prenikajúcim nekonečne blaženým pocitom pokoja. Po tejto udalosti sa mi narodil syn Gregor. V mojom osobnom chápaní ho považujem za dieťa svetla. (Kmeň Ismaelov - Boh počuje) Boh ma vypočul, daroval mi dieťa lásky v mojom pokročilom veku, presne tak ako Sáre.

Abd-ru-shinova matka si želala, aby ho Is-ma-el takto nazval. „Moja matka?“. Jeho matka vládla v ríši svetla, nie na Zemi.

Poznámka: (Prakráľovná) Je to kráľovná v ríši svetla. Matka Božia je prevtelená Kráľovná z ríše svetla a matkou Ježiša Krista. Aby pochopila život ženy a skúsila ho aj sama na sebe tu na planéte Zem.

Stará sa o Teba! Chcem, aby si ju raz videl! – Odpovedal Is-ma-el. Ismael bol v spoločnosti s Abd-ru-shinom z kmeňa Is-ma-elovho (Arabský štát).

„Som po celu dobu ním, čo táto Zem trvá a znovu sa vrátim sem na Zem.“[9] Len čo dovŕšim svoje poslanie, prídem ešte raz, a to preto, aby som ľuďom hovoril: „Čiňte pokánie, lebo sa priblížilo kráľovstvo nebeské!“

Poznámka: Izmael – Ján Krstiteľ. Dvadsiate prvé storočie vstúpilo do doby kozmickej. Deti narodené od roku 2000 sú deti doby poznania vesmíru. Gregor - rovná sa kozmická doba.

Nebudem žiť tu v tejto ríši mieru, pretože nepotrvá tak dlho, ale tam, kde bude dozrievať ovocie závisti a nenávisti.

V dobe od roku 2000, v ktorej všetko bude riadené zvrchu kozmu, pod dozorom kozmických bytostí, prostredníctvom satelitu a počítačov, sa bude zabraňovať klamstvám a podvodom prostredníctvom kamier.

Kmeň Ismaelov splnil svoju úlohu. „Až odídem, zanikne. Všetci, čo žijú v tomto raji, skoro dokončia svoj pozemský život a po mojej smrti kmeň vymrie“.

Nezanikne však, ale prejde na druhý svet. Tá časť kmeňa, ktorú si vezmeš so sebou, bude mať vyššiu úlohu a bude stáť okolo Teba ako kruh! Nenájde sa medzi nimi nikto, kto by Ťa zradil. Sú natoľko čistí, že neprepadnú temnotám. Nemajú pre ne pochopenie. Po Tvojej smrti sa odpútajú od zeme a vojdú s Tebou do svojho domova. Tak plynuli mesiace.

Ismaelovia putovali s Abd-ru-shinom na juh, proti prúdu Nílu, až dorazili do púšte. Stretli Arabov, ktorí ich radostne privítali, pretože čakali nového vládcu. Veštkyňa predpovedala nového veľkého vládcu: Abdu-ru-shina. Ten začal ríšu utvárať podľa tej, v ktorej prežil mladosť.

Poznámka: Je to vláda nového sveta. Arabský národ sa na nového vládcu vopred pripravoval, a to na základe veštby. Preto sa Abd-ru-shin stal kniežaťom tohto veľkého Arabského kmeňa – svetla.

Výstavba zeme pokračovala v jednotlivých líniách, a to zjednodušovalo jeho vedenie. Abd-ru-shin dal vytesať Nové zákony do kamenných dosiek a postavil chrám na mohutné stĺpy. V chráme dal vytesať Nové zákony do kamenných dosiek, na stenu dal vytesať všetky prikázania, ktoré chcel dať národu pri budúcej slávnosti.

Poznámka: Abd-ru-shin dal vytesať desatoro Božích prikázaní. Tie boli prispôsobované povahe stupňa vývoja, jednoduché a zrozumiteľné.

„Raz a navždy dnes dávam pravé, nedotknuteľné slovo o pravdách a povinnostiach človeka!“ Každý má ísť svojou cestou a hovoriť svojou rečou, aby sa nestal napodobeninou svojho blížneho! Nech sa nikto nepozerá po tom, koho považuje za krajšieho než seba, a preto nech ho nenapodobňuje! Každý človek je stvorený tak, aby v sebe mal nejaký druh krásy. Dávam Vám najväčšie prikázanie, z ktorého sa budú odvíjať všetky ostatné: Plnenie povinnosti voči bohu!

Z tohto pre každého človeka vyplýva potreba plniť povinnosti voči blížnym. A taktiež musí plniť povinnosti voči zvieratám a rastlinám!

Staraj sa o krásu!

Krása je v celom stvorení. Každý tvor sa prejavuje svojím spôsobom. Len jediný tvor ju necháva zaostať: človek! Prirodzenosť a krása sú jedno.

Poznámka: Ismael – veštec predpovedal blížiacu sa kráľovnú svetla!

„Bude k Tebe hovoriť a veštec ju bude môcť vidieť. Ja v tejto veľkej hodine budem u Teba.“ – Abd-ru-shin. „Môj syn Abd-ru-shin, ktorý si sa zrodil zo svetla! V Tebe spočíva Parcifal, svätý strážca Grálu, ktorý vznikol z Imanuela, narodeného syna Božieho! “ Zostúpil si ku mne a odo mňa k Zemi. Prijmi moju ochranu a duchovné znamenia, ktoré Ťa celkom spoja so zemou. Navliekam Ti náramok, ktorý Ti navždy podriadi svetelných pomocníkov i pozemských bojovníkov.

Abd-ru-shin cítil ako sa mu niečo navlieka na pažu, ktorú držal napoly zdvihnutú. Všetkým prítomným sa otvoril duchovný zrak a videli trblietajúci sa náramok, ktorý obopínal Abd-ru-shinovu pažu. Veštec však videl oveľa viac. Videl Elisabeth, vznešenú kráľovnú, ako jej žiarivá krása stojí pred Abd-ru-shinom a navlieka mu na pažu náramok.

Poznámka: Duchovné znamenie - kruh svetla, na dôkaz navlečený náramok, ktorí videli všetci, lebo sa im otvoril duchovný zrak. Veštec však videl viac: vznešenú kráľovnú – prakráľovnú – dnešnú Pannu Máriu.

Videl, ako sa voľne vznáša do výšin a pomaly sa stráca. Stánok Boží, ktorého korunou bol chrám, kde žil kňaz a v Abdu-ru-shinovom mene hlásal slovo pravdy.

Poznámka: tento popis sedí na skutočný Boží chrám v Ríme[10]. Hlásanie pravdy.[11]

Egypťan, ktorý viedol skupinu, sa posmešne usmieval. „Získali sme otrokov, Pane!“ Zlé, choré, škaredé dáme na trh a dobré dopravíme do faraónovho paláca. Pozri, tam v Tvojom stane mám odmenu, ženu, knieža a jeho dcéru.

Poznámka: Objavenie zajatcov, ktorých si vybojoval Egypťan. Kúpenie Nahome a jej matky Abd-ru-shinom.

„Obidve tieto ženy a všetkých zajatcov mi predáš!“ Abd-ru-shin pristúpil bližšie k nemu. V tom sa na neho Egypťan vrhol so zakrivenou dýkou v ruke. Vznikol rýchly boj. Z Egypťanovej hrude sa rinula krv. Dieťa v náčelníkovom stane sa pritúlilo k Abd-ru-shinovi a hľadalo u neho ochranu. On zabil po prvý raz v živote. „Ako sa voláš?“ Nahome. Budeš bývať v mojom paláci.

Poznámka: Abd-ru-shin prvý krát v živote bojoval za nevinné dieťa – dievča a pre ňu zabil človeka.

Nahome pozrela žiariacimi očami na knieža a bledá tvár kňažnej sa začervenala radosťou. Zakrátko potom sa Abd-ru-shin prechádzal s Nahome po paláci. Kráčala za ním a nevychádzala z údivu.

Poznámka: Nahome bolo osem rokov. Medzi Abd-ru-shinom a Nahome vznikol čistý duševný vzťah, plný čistoty a oddanosti hlavne zo strany Nahome.

S Nahome vstúpil do paláca život. Jej smiech budil nádherné komnaty z driemot. Všade začal prúdiť život, pretože Nahome bola naozaj všade!

Poznámka: Nahome prišla do paláca ako osemročná. Od tej doby sa palác naplnil veselosťou a do veľkého paláca vstúpil život. Jej smiech budil z driemot komnaty, do ktorých začal prúdiť život.

Nahome bolo blažene až do dňa, kedy sa dozvedela, že do Abd-ru-shinovho domu čoskoro zavíta na návštevu Faraón. Hneď ju zachvátila hrôza odo dňa, kedy ju zajali Egypťania. „On Ťa zabije, Pane. Potom budem sama!“ „Ty si bojoval poctivo, ale Faraón bojuje ľstivo ako had, Pane. Nepúšťaj toho človeka do svojho domu!“. „Pane budem strážiť Tvoj spánok, aby som vedela, že si v bezpečí!“.

Poznámka: Nahome predpovedala Abd-ru-shinovi smrť Faraónom. Nahome varuje a poukazuje na ľstivosť boja Faraóna – ľstivosť hada.

S nesmiernym dojatím hľadel Abd-ru-shin do tváre Nahome. To je človek, ktorý sa o neho bojí! Dieťa, ktoré chce obetovať svoj spánok, aby nad ním bdelo! Všetko, čo ho doposiaľ u Nahome tešilo, jej veselá povaha a smiech, ho začali tešiť ešte oveľa viac. Veď On je to jediné, čo Nahome miluje.

Poznámka: Abd-ru-shin miloval Nahome pre jej povahu, smiech a preto, že sa starostlivo bála o jeho život. „Smieš byť na stráži Nahome“, súhlasil Abd-ru-shin.

Jeho vďaky Faraónovi boli nútené, nútená bola aj jeho zdvorilosť. V tom sa jeho sluchu dotkol mäkký hlas. Patril Ju-ri-cheo, ktorá prehovorila a preklenula priepasť, ktorá bola medzi obidvoma vládcami.

Poznámka: Ju-ri-cheo bola sprostredkovateľom dobra medzi Faraónom a Abd-ru-shinom.

Prišiel Eb-ra-nit a Abd-ru-shin mu rozprával o svojom úmysle, že sa Faraónovi zdôverí s prepadom Egypťanov malého kniežatského kmeňa.

Eb-ra-nit sa zhrozil. Jeho srdečný smiech naplnil dom a privábil Nahome. Stala za závesom a načúvala. Spoznala, že Eb-ra-nit je dobrý a že jej Pán ho miluje.

Poznámka: Nahome spoznala Ebranita, jeho dobrotu a veľkorysosť, ktorú mu milujúco opätovne prejavoval jej Pán.

Noc bola tichá a nikde sa nič nepohlo. Abd-ru-shin nikdy nespal, pokiaľ boli služobníci v jeho blízkosti. Neprial si byť sledovaný. Teraz tu sedela Nahome. Kto Ťa poslal? Môj Pán? Čo si tu robil? Skúmal som tvoje tajomstvo, ó Pane!

„Zachránila si mi život Nahome!“

Poznámka: Nahome vždy mala predtuchu, dokonca vycítila omamnosť izieb, ktoré prinášali spánok a unavovali. Mala veľmi dobre vyvinutý sluch, ktorým počula prichádzať kroky nepriateľa. Abd-ru-shinovi zachránila život.

Nahome ako vždy nebola prítomná. Navštívila ju však Faraónova dcéra. Ani Nahome sa nezmienila o nočnej udalosti, pretože vedela, akú bolesť by tým spôsobila Ju-ri-cheo. Len na rozlúčku jej pošepla: „Dávaj si pozor na svojho otca, nenávidí môjho pána.“

Poznámka: Nahome verila Juricheo, upozornila ju, aby si dávala pozor na svojho otca.

Abd-ru-shin si uvedomil, že musí začať zasväcovať Nahome do svojho vedenia. Nedalo mu pokoja, pokiaľ všetko nevedela. Pre Nahome začal podivuhodný čas. Naslúchala jeho slovám a vnímala Pravdu. Pozerala zbožne na knieža, ktorý jej rozprával o Bohu.

Poznámka: Nahome cez Abd-ru-shina poznala Boha a pravdu. Pre porovnanie s dnešnou dobou - existuje náboženstvo Svedkov Jehovových[12], ktorí hovoria o pravde o Bohu.

Vyšli opäť von do hája. „Pane to všetko je krásne, akoby to pochádzalo zo sveta svetla, z ktorého si k nám prišiel.“

Poznámka: Gregor mi (14.08.2007) ako sedemročný povedal, že všetko, čo napodobňujem na zemi, je urobené v nebi, tam hore.

Budem musieť zhromažďovať svojich verných a stále vysielať po zemi svoje volanie, pokiaľ sa všetci nestretnú.

Poznámka: Zhromažďovanie verného ľudu po zemi je vlastné Svedkom Jehovových.

Opäť budem musieť bojovať, ale tento krát ostrým mečom. Nebudem si môcť raziť cestu láskou, ktorú som dával Vám. Vy ste ma počúvali, ale ľudia v budúcej dobe si budú upchávať uši, aby nepočuli môj hlas. Bude, ale tak mohutný, že ho budú počuť aj hluchí a zem ho bude vracať dunivou ozvenou. Hory sa otvoria a z potokov sa stanú rieky! Všetko bude svojou rečou zvestovať moje meno.

Poznámka: Obdobie Ježiša Krista a ducha svätého.

Potom sa však nebude nikto zbabelo ukrývať pred svetom. Všetky chyby budú vytiahnuté na svetlo. Ja, meč Boží, budem všetko neúprosne súdiť! Poznámka: Obraz Michala Archanjela. Boj bude mečom, nie láskou.

Čoskoro sa zúčastnila Nahome denných pobožností v sieňach a sedávala vedľa kniežaťa. Bola jedinou ženou medzi vyvolenými. Teraz tu zaujímala miesto kňažnej. Pre kmeň Is-ra stelesňovala vznešenú ženu medzi vyvolenými, k nej bolo možné priblížiť sa len v čistote. Ženy v nej mali vzor.

Poznámka: Pravzor čistého života podľa Matky Božej – Panny Márie.

Iba takto bol štát úplný, a to prítomnosťou Nahome, ktorá prijímala silu zo svetla a odovzdávala ju ženám národa – čistotu.

Koniec ukážky

ISBN 978-80-972416-5-0

Vytvorenie elektronickej verzie Dibuk, s. r. o., 2016

Vytvorené prostredníctvom Publico.sk

Table of Contents

Titulná strana

ÚVOD

Venovanie

Autor

Reinterpretácia lásky

Abd-ru-shinov život na zemi

Tiráž